text: বিশ্বকাপ আয়োজন নিয়ে তিন দেশ একজোটDinajpur24 | The Largest Bangla News Paper of Bangladesh | Dinajpur24 | The Largest Bangla News Paper of Bangladesh
  প্রচ্ছদ lead বিশ্বকাপ আয়োজন নিয়ে তিন দেশ একজোট
  (দিনাজপুর২৪.কম) ডনাল্ড ট্রাম্প যুক্তরাষ্ট্রের প্রেসিডেন্ট নির্বাচিত হওয়ার পর প্রতিবেশি মেক্সিকোর সঙ্গে সাপে-নেউলে সম্পর্ক তৈরি হয়েছে দেশটির। তবে বিশ্বকাপ আয়োজন নিয়ে তারা একজোট হলো। ২০১৮-ফিফা বিশ্বকাপ হবে রাশিয়ায়। ২০২২ সালে পরের বিশ্বকাপ আয়োজক কাতার। এরপর ২০২৬ সালের বিশ্বকাপের আয়োজক এখনো নির্ধারিত হয়নি। বিষয়টি নির্ধারিত হবে ২০২০ সালে। ওই বছর ফিফার সদস্য দেশগুলোর ভোটে বিশ্বকাপ আয়োজক দেশ নির্ধারিত হবে। ফিফা বিশ্বকাপে ৩২ থেকে দল বাড়ানো হচ্ছে ৪৮ দলে। সেটা শুরু হবে ২০২৬ থেকে। ওই বিশ্বকাপের আয়োজক হওয়া নিয়ে ইতিমধ্যে বিভিন্ন দেশ দৌঁড়ঝাপ শুরু করে দিয়েছে। এই লড়াইয়ে উত্তর আমেরিকার তিন দেশ- যুক্তরাষ্ট্র, মেক্সিকো ও কানাডা তো একজোট হয়ে গেলো। তারা যৌথভাবে ২০২৬ বিশ্বকাপের আয়োজক হওয়ার জন্য নিলামে অংশগ্রহণ করবে বলে জানিয়েছে। মেক্সিকোর সঙ্গে রাজনৈতিক বৈরি সম্পর্ক থাকলেও বিষয়টিতে সম্মত হয়েছেন যুক্তারষ্ট্রের প্রেসিডেন্ট ডনাল্ড ট্রাম্প। তারা এই নিলামে জিতলে প্রথমবাররে মতো ফিফা বিশ্বকাপ হবে যৌথভাবে তিন দেশে। এর আগে এককভাবে ১৯৯৪ সালে বিশ্বকাপ আয়োজন করে যুক্তরাষ্ট্র। আর মেক্সিকো বিশ্বকাপ আয়োজন করে দুইবার- ১৯৭০ ও ১৯৮৬ সালে। প্রথম দেশ হিসেবে দুইবার বিশ্বকাপ আয়োজনের গৌরব অর্জন করে তারা। আর ২০১৫ সালে কানাডা আয়োজন করে নারী বিশ্বকাপ।
  ২০২৬ বিশ্বকাপের জন্য তিন দেশ যৌথভাবে নিলামে যাওয়ার বিষয়টি নিশ্চিত করেছেন যুক্তরাষ্ট্রের ফুটবল সংস্থার প্রধান সুনিল গুলাটি। পরিকল্পনা অনুযায়ী বিশ্বকাপের ৬০টি ম্যাচ হবে যুক্তরাষ্ট্রে। আর কানাডা ও মেক্সিকো ১০টি করে ম্যাচ আয়োজন করবে বলে জানিয়েয়েন তিনি। -ডেস্ক